English: Diolch. Thank you for the statement and, again, I would want to thank everybody involved in the quite remarkable vaccination efforts in all parts of Wales. The first issue I want to raise is on communication. The First Minister said, a week ago, on the Radio 4 Today programme, that people aged over 50 were imminently about to receive their invitations for their vaccine. He said, and I quote, that 'People aged over 50 will already be booked in for their appointments next week and those people will be getting their vaccine from Monday onwards.' We know that's not the case. We haven't reached the 50-somethings in large numbers yet. Priority groups will be done in turn. Now, I'm sure the First Minister wasn't trying to mislead, but it did cause a lot of confusion, so please can we be careful with communication? I want to turn to the possible broadening of vaccination priority categories. Again, I have regularly called for bringing into the prioritisation lists those working in key roles, in schools, in public transport, the police, other emergency services and so on. Your Government has consistently said, 'No, we'll stick with the JCVI advice', but can I urge you to consider a different approach? There's nothing wrong at all in the JCVI priority list; the older you are and the more fragile your health is, you are more at risk as an individual - I think that's clear enough. But there's another risk factor, and that's how much you're exposed to the virus. Say you have two 45-year-olds, both healthy, not in the top nine priority groups. The one who goes in to clean a school or teach or assist in classes full of pupils and other staff faces more of a risk of being exposed to the virus than the 45-year-old working, say, in an administrative job and working from home. To me, it makes absolute sense that the former should be prioritised somewhat over the latter. Also, can I encourage again a very early change in the rules on vaccinating people with learning disabilities? We're hearing positive noises. We're talking about people who may be vulnerable not just physically but also vulnerable in terms of being able to cope with contracting COVID; just get them through the vaccination system, please. And with unpaid carers too, there's still confusion on this. Yes, we know that unpaid carers in general are now in group 6, but we're desperate to have those clear national guidelines so people know where they stand. And finally, I've been in contact with a care home owner today. He described a hole in the wall of protecting care homes, with 6,000 unvaccinated care workers, and that's certainly a worry, but the point he wanted to make with me was that three of his staff have been told they can't have their vaccine for a number of weeks - that's something I'm going to be taking up with the health board - but he's concerned about a number of staff who don't want to receive the vaccine because they have believed some of the anti-vaccine mantra so prevalent in parts of social media. I know this is something that you're concerned about as well. I asked you last week during a briefing session what work Welsh Government is doing to share a counter-narrative debunking those myths, so I wonder if you could update us on work being done in that arena. Thank you.
Welsh: Diolch. Diolch i chi am y datganiad ac, unwaith eto, fe hoffwn i ddiolch i bawb sydd â rhan yn yr ymdrech gwbl ryfeddol i frechu ym mhob rhan o Gymru. Mae'r mater cyntaf yr wyf i'n awyddus i'w godi'n ymwneud â chyfathrebu. Fe ddywedodd y Prif Weinidog, wythnos yn ôl, ar raglen Today Radio 4, fod pobl dros 50 oed ar fin cael eu gwahodd ar gyfer eu brechlynnau. Fe ddywedodd ef, ac rwy'n dyfynnu,- Fe fydd pobl dros 50 oed yn dechrau cael eu hapwyntiadau nhw wythnos nesaf a bydd y rhain yn cael eu brechlynnau o ddydd Llun ymlaen. Fe wyddom nad yw hynny wedi digwydd. Nid ydym wedi cyrraedd y grŵp yn eu 50au i raddau helaeth eto. Bydd y grwpiau blaenoriaeth yn cael eu trin yn eu tro. Nawr, rwy'n siŵr nad oedd y Prif Weinidog yn ceisio camarwain unrhyw un, ond achosodd dipyn o ddryswch, felly a gawn ni fod yn fwy gofalus gyda'n cyfathrebu? Fe hoffwn i droi at y posibilrwydd o ehangu'r categorïau blaenoriaeth ar gyfer brechu. Unwaith eto, rwyf i wedi galw'n barhaus am gynnwys rhai sy'n gweithio mewn swyddi allweddol, mewn ysgolion, ym maes trafnidiaeth gyhoeddus, yr heddlu, gwasanaethau brys eraill ac yn y blaen ar y rhestrau blaenoriaeth. Mae eich Llywodraeth chi wedi dweud yn gyson, 'Na, rydym am lynu wrth gyngor y Cyd-bwyllgor ar Imiwneiddio a Brechu'. Ond a gaf i bwyso arnoch chi i ystyried dull gwahanol o weithredu? Nid oes dim o'i le o gwbl ar restrau blaenoriaeth y Cyd-bwyllgor ar Imiwneiddio a Brechu; os ydych chi'n hŷn neu'n fregus eich iechyd, rydych chi mewn mwy o berygl fel unigolyn - rwy'n credu bod hynny'n ddigon amlwg. Ond mae yna ffactor risg arall, sef pa mor debygol yr ydych chi o fod mewn cysylltiad â'r feirws. Bwriwch fod gennych chi ddau unigolyn 45 oed, sy'n iach, heb fod yn y naw prif grŵp blaenoriaeth. Mae'r un sy'n mynd i lanhau neu i ddysgu neu i gynorthwyo mewn dosbarthiadau mewn ysgol sy'n llawn disgyblion a staff eraill yn wynebu mwy o risg o ddod i gysylltiad â'r feirws na'r unigolyn 45 oed sy'n gweithio, dywedwch, mewn swydd weinyddol ac o gartref. Yn fy marn i, mae'n gwneud synnwyr pur y dylid blaenoriaethu rhywfaint ar y cyntaf dros yr olaf. Yn ogystal â hynny, a gaf i bwyso unwaith eto am newid yn fuan iawn yn y rheolau ynglŷn â brechu pobl ag anableddau dysgu? Rydym yn clywed sibrydion cadarnhaol. Rydym yn sôn am bobl a allai fod yn agored i niwed nid yn unig yn gorfforol ond yn agored i niwed o ran y gallu i ymdopi â dioddef COVID; mynnwch eu bod nhw'n cael mynd drwy'r system frechu, os gwelwch chi fod yn dda. Ac o ran gofalwyr di-dâl hefyd, fe geir dryswch o hyd ynglŷn â hyn. Ydym, rydym ni'n gwybod bod gofalwyr di-dâl yng ngrŵp 6 ar y cyfan erbyn hyn, ond rydym yn awyddus iawn i gael y canllawiau cenedlaethol clir hynny fel bod pobl yn gwybod ble maen nhw'n sefyll. Ac yn olaf, rwyf wedi bod mewn cysylltiad â pherchennog cartref gofal heddiw. Roedd yntau'n disgrifio twll yn y mur sy'n diogelu cartrefi gofal, gyda 6,000 o weithwyr gofal heb eu brechu, ac mae hynny'n destun gofid yn sicr. Ond y pwynt yr oedd ef yn awyddus i'w wneud gyda mi oedd bod tri o'i staff ef wedi cael gwybod na allan nhw gael eu brechu am nifer o wythnosau - mae hynny'n rhywbeth y byddaf i'n ei godi gyda'r bwrdd iechyd - ond mae e'n pryderu am nifer o'r staff nad ydyn nhw'n dymuno cael eu brechu oherwydd eu bod nhw wedi credu rhai o'r chwedlau gwrth-frechlyn sy'n frith mewn rhannau o'r cyfryngau cymdeithasol. Fe wn i eich bod chi'n pryderu am hyn hefyd. Fe ofynnais ichi'r wythnos diwethaf yn ystod sesiwn friffio pa waith y mae Llywodraeth Cymru yn ei wneud i gyfathrebu gwybodaeth i danseilio'r chwedlau hynny, felly tybed a wnewch chi roi'r wybodaeth ddiweddaraf i ni am y gwaith sy'n cael ei wneud yn y maes hwnnw. Diolch.